Waze wadelela umsakazi weGagasi FMUKHAYA Dladla ongumsakazi weGagasi FMKhabzela “KB “ Mzimela | January 8, 2020MHLELI: Njengoba kuyizinsuku zamaholidi lapho umuntu ezihlalele ekhaya, ngizithuke sengilalele Igagasi FM emva kwesimemezelo esenziwe wumphathi woKhozi FM ngodaba lweTop 10 engeke isadlalwa khona.Kangizihluphanga ngivele ngavulela Igagasi FM ebelivutha lingabaselwe ngalo mlilo walo ogcine uvuthe amalangabi ekuhlukaniseni unyaka.Empeleni Igagasi belihlelekile ohlelweni lokuhlukanisa unyaka.Kangibange ngisasuka kulo njengoba umsakazo wami ubusuyiGagasi FM ngenxa yentokozo yalo ebikhona kodwa ngiphoxwe ngabashayeli bohlelo lwasekuseni okuyi-Uprising ngo-6 kuya ku-9 ngoMsombuluko kuya kuLwesihlanu.Empeleni lolu hlelo luvame ukushayelwa wuFelix Hlophe noNjabs Zwane bese uKhaya Dladla eze nezemigwaqo kodwa njengoba kungamaholidi lushayelwa uDJ Vumar, Nomusa bese uKhaya Dladla enze adume ngazo okuyiTraffic.Njengoba isiminyaminya emgwaqweni singabonwa nje uba nethuba elanele lokuba akhulume nabalaleli be-Uprising.Hhayi-ke uvele wavula umlomo wakhe waphoxa umlaleli obekhuluma ngesihloko sokuthi bayazitshela yini izingane zabo ukuthi bayazithanda abazali.Kungene umlaleli ohlala eshayela ohlelweni Indaba with Alex on Gagazi FM, lo mlaleli uyinyomfe esethi usemoyeni, bathi yebo, wathi phela usejwayele ukuba semoyeni ohlelweni Indaba njengoba nazi, lo mlaleli akachithanga sikhathi eside waphawula waphuma.UKhaya ubuye esedelela ethi besingadinge kwazi ukuthi unjani kuphi. Kuhlule noma uDJ Vumar esekhuza ngobuchule bakhe, wagijima uKhaya waze wasekelwa nguNomusa.Uyabona Khaya, lokhu okwenzile ungabophinde ukwenze ngoba loya mlaleli kawumazi ukuthi uyini futhi usebenzaphi njengoba ungumsakazi usabheke amatoho kuhulumeni nasemikhandlwini.Le nto yakho yokudelela ingakuvalela amasango ombuso. Okunye okumele ukwazi wukuthi umlaleli ungubasi wakho futhi umelwe wukumhlonipha ngoba uhola ngaye umlaleli ekubeni yena umlaleli akaholi ngokukulalela.Khabzela “KB “ MzimelaAyikho ingane ezalwa imbethe: udokotelaUzimisele ngesithembu umsakaziUthwale kanzima egula uNgubaneKuhlaselwe umuzi wabasolwa ngokubulala umakhelwane
